শো-রুমে ভয়াবহ আগুন, আগুনের গ্রাসে ৬০টি বাইক

ওয়েব ডেস্ক: পুনের একটি মোটরবাইক শো-রুম ও সার্ভিস সেন্টারে ভয়াবহ অগ্নিকান্ড। মুহূর্তে কালো ধোঁয়ায় ঢাকে গোটা এলাকা। আগুনে পুড়ে ছাই ৬০টি মোটরবাইক। ঘটনাস্থলে পৌঁছয় পুলিশ ও দমকল বাহিনী। সোমবার রাতে ঘটনাটি ঘটেছে পুনের তরবাগ এলাকার বুন্দ গার্ডেন রোডের একটি মোটরবাইক শোরুম ও সার্ভিস সেন্টারে। তবে ঘটনায় কোনও হতাহতের খবর মেলেনি।

সূত্রের খবর, সোমবার রাত সাড়ে ৮টা নাগাদ বুন্দ গার্ডেন রোডের ওই শো-রুমে আচমকা আগুন লাগে। মুহূর্তে কালো ধোঁয়ায় ঢাকে গোটা এলাকা। ওই শো-রুমটি তিনতলা একটি বাড়ির একতলায়। ঘটনার খবর পেয়ে তড়িঘড়ি ঘটনাস্থলে পৌঁছয় পুলিশ ও দমকল বাহিনী। বীভৎস ধোঁয়ায় ভিতরে আটকে পড়েন এক ব্যাক্তি। দমকল কর্মীরা ভিতরে প্রবেশ করে তাঁকে নিরাপদে উদ্ধার করে। আগুনে পুড়ে ছাই ৬০টি মোটরবাইক। শো-রুমে থাকা আসবাব, কম্পিউটার-সহ অন্য জিনিসও আগুনে পুড়ে নষ্ট হয়ে গেছে।

আরও পড়ুন: হাসপাতাল দুর্নীতি কাণ্ডে আপ নেতার বাড়ি হানা দিল ইডি

পুলিশ সূত্রে খবর, ৩০ মিনিটের মধ্যে আগুন নিয়ন্ত্রণে আনা হয়। বর্তমানে কুলিং অপারেশন চলছে। বিধ্বংসী আগুনে শো-রুমে থাকা নতুন মোটরবাইক ও সার্ভিসিং এর জন্য রাখা বাইকও পুড়ে চাই হয়েছে। এছাড়া আগুনের গ্রাসে বৈদ্যুতিক তার, যন্ত্রপাতি, ব্যাটারি ও নথিপত্রও। তবে আগুন লাগার সঠিক কারণ এখনও জানা যায়নি। ঘটনার তদন্তে নেমেছে পুলিশ।

দেখুন অন্য খবর